جمهور باشقانی رجب طیب اردوغان سوریه-نین قوزیی ینده تورکیه-‌نین علیهینه بیر ترور کوریدورونون قورولماسینا ایمکان ورمه‌یه‌جک‌لرینی سؤیله‌دی.
جمهور باشقانی و عدالت و اینکیشاف پارتیسی‌نین (آک پارتی) صدری اردوغان هاتای ویلایتی‌نین ایسکندرون قصبه‌سینده کئچیریلن میتینقده خالقا ائتدیگی مراجعتده دئدی: "بعضی قوه‌لر دوشونجه و ائتنیک اولا‌راق اؤلکه‌ده آیری-سئچکی‌لیک چیخارمایا جهد گؤستریرلر. شخصیت، مدنیت، مذهب آیری-سئچکی‌لیک‌لرینی اورتایا چیخارا‌راق بو تورپاق‌لاردا آرا قاریشدیریلماغا جهد گؤستریلدی. آنجاق بوندا اوغورلو اولونا بیلمه‌دی.
عینی شکیلده سوریه-دن عراقا قدر تورکیه-‌یه یؤنلدیلمیش بوتون اویون‌لارین هم ماسا باشیندا هم ده ساحه‌ده پوزوجاق‌لارینی بیلدیرن اردوغان " ترور تشکیلاتی ی.پ.گ / پ.کا.کا-یا مین‌لرله تیر سلاح وئرن‌لری نئجه عفرین-ده مغلوب ائتدیکسه، منبیچ‌دن باشلایا‌راق گونئی سرحدیمیز بویونجا دا بون‌لاری مغلوب ائدجییک. سوریه-نین قوزیی ینده  اؤلکه‌میز علیهینه بیر ترور کوریدورونون قورولماسینا ایمکان وئرمه‌یه‌جییک" دئیه وورغولادی.
